CELEX: 22005D0875
Language: lt
Date: 1130198400000
Title: 2005/875/EB: 2005 m. spalio 25 d.  Sprendimas Nr. 4/2005, Komiteto įsteigto pagal Europos bendrijos ir Šveicarijos konfederacijos susitarimą dėl abipusio pripažinimo, susijęs su atitikties įvertinimo tarnybų įtraukimu į motorinių transporto priemonių sektorių sąrašą

9.12.2005   
            
            
               LT
            
            
               Europos Sąjungos oficialusis leidinys
            
            
               L 322/31
            
         
      SPRENDIMAS Nr. 4/2005
   2005 m. spalio 25 d.
   Komiteto įsteigto pagal Europos bendrijos ir Šveicarijos konfederacijos susitarimą dėl abipusio pripažinimo, susijęs su atitikties įvertinimo tarnybų įtraukimu į motorinių transporto priemonių sektorių sąrašą
   (2005/875/EB)
   KOMITETAS,
   atsižvelgdamas į Europos bendrijos ir Šveicarijos konfederacijos susitarimą dėl abipusio pripažinimo atitikties įvertinimo atžvilgiu, ypač į jo 10 straipsnio 4 dalies a punktą ir 11 straipsnį,
   kadangi Komitetas turi priimti sprendimą įtraukti atitikties įvertinimo tarnybą arba tarnybas į minėto susitarimo 1 priede pateikiamą sektorių sąrašą,
   PRIĖMĖ ŠĮ SPRENDIMĄ:
   
               1.
            
            
               A priedėlyje nurodyta atitikties įvertinimo tarnyba įtraukiama į susitarimo 1 priede pateikiamą motorinių transporto priemonių sektorių Šveicarijos atitikties įvertinimo tarnybų sąrašą.
            
         
               2.
            
            
               Šalys susitarė dėl produktų ir atitikties įvertinimo procedūrų, kurios, įtraukus į sąrašą A priedėlyje nurodytą atitikties įvertinimo tarnybą, patenka į jos kompetenciją, ir šio susitarimo laikysis.
            
         
      Šį dviem egzemplioriais sudarytą sprendimą pasirašo Komiteto atstovai, kuriems suteikti įgaliojimai veikti šalių vardu iš dalies keičiant šį susitarimą. Šis sprendimas įsigalioja nuo tos dienos, kai jį pasirašo paskutinė iš susitarimo šalių.
      Pasirašyta Berne, 2005 m. spalio 25 d.
      
         
            Šveicarijos Konfederacijos vardu
         
         Heinz HERTIG
         
      
      Pasirašyta Briuselyje, 2005 m. spalio 21 d.
      
         
            Europos bendrijos vardu
         
         Andra KOKE
         
      
   
   
      PRIEDAS
      Šveicarijos atitikties įvertinimo tarnyba, įtraukiama į susitarimo 1 priede pateikiamą motorinių transporto priemonių sektorių atitikties įvertinimo tarnybų sąrašą
      
         
            
                        Montena emc sa
                     
                  
                        Route de Montena 75
                     
                  
                        CH-1728 Rossens
                     
                  
                        Tel. +41 26 411 93 33
                     
                  
                        Faks. +41 26 411 93 30
                     
                  
                        Kontaktinis asmuo: Mr Jacques Ding
                     
                  
                        El. paštas: jacques.ding@montena.com